CELEX: C2007/056/53
Language: bg
Date: 2007-03-10 00:00:00
Title: Дело T-472/04: Решение на Първоинстанционния съд от 23 януари 2007 г. — Tsarnavas/Комисия на Европейските общности ( Длъжностни лица — чл. 45 от Правилника — Повишение — Съдебно решение за отмяна на решението ищеца да не бъде повишен — Преразглеждане на заслугите — Мотивиране )

10.3.2007   
            
            
               BG
            
            
               Официален вестник на Европейския съюз
            
            
               C 56/27
            
         Решение на Първоинстанционния съд от 23 януари 2007 г. — Tsarnavas/Комисия на Европейските общности
   (Дело T-472/04) (1)
   
   („Длъжностни лица - чл. 45 от Правилника - Повишение - Съдебно решение за отмяна на решението ищеца да не бъде повишен - Преразглеждане на заслугите - Мотивиране“)
   (2007/C 56/53)
   Език на производството: френски
   Страни
   
      Ищец: Vassilios Tsarnavas (Volos, Гърция) (представител: N. Lhoëst, адвокат)
   
      Ответник: Комисия на Европейските общности (представители: G. Berardis-Kayser и D. Martin)
   Предмет
   Иск за отмяна решение на Комисията от 23 декември 2003 г., според което тя не е добавила името на ищеца нито в списъка на предложените за повишение длъжностни лица в процедурата за 1999 г., нито в списъка на длъжностните лица, преценени като най-заслужаващи да получат повишение до степен А4 на основание процедурите за повишение за 1998 и 1999 г., нито в списъка на длъжностните лица, повишени до степен А4 на основание посочените процедури за повишение.
   Диспозитив
   
               1)
            
            
               Отменя се решението на Комисията от 23 декември 2003 г., с което, от една страна, името на ищеца не е било добавено към списъка на длъжностните лица, преценени като най-заслужаващи да получат повишение до степен А4 на основание процедурите за повишение за 1998 и 1999 г., и с което, от друга страна, ищецът не е бил повишен до степен А4 на основание посочените процедури за повишение.
            
         
               2)
            
            
               В останалата си част искът е отхвърлен.
            
         
               3)
            
            
               Комисията е осъдена да заплати разноските по делото.
            
         
      (1)  ОВ C 57, 5.3.2005 г.